5. ทรัพย์สินที่ใช้ในการประกอบธุรกิจ

(1) ที่ดิน อาคารและอุปกรณ์

  ณ วันที่ 31 ธันวาคม 2554 ธนาคารและบริษัทย่อยมีที่ดินจำนวน 1,402 ล้านบาท อาคารจำนวน
  3,073 ล้านบาท อุปกรณ์จำนวน 2,963 ล้านบาท และสินทรัพย์ระหว่างทำจำนวน 249 ล้านบาท
  เมื่อหักค่าเสื่อมราคาสะสมและค่าเผื่อด้อยค่า จำนวน 3,856 ล้านบาท
  ธนาคารและบริษัทย่อยจะมีที่ดิน อาคารและอุปกรณ์สุทธิตามบัญชีจำนวน 3,831 ล้านบาท ที่ดิน
  อาคารและห้องชุดดังกล่าวใช้เป็นที่ทำการของสำนักงานใหญ่ ศูนย์ธุรกิจ/ สาขา/ สาขาย่อย
  และที่ทำการของบริษัทย่อย

  (2) ภาระผูกพันตามสัญญาเช่าระยะยาว

ณ วันที่ 31 ธันวาคม พ.ศ. 2554 และ พ.ศ. 2553 ธนาคารและบริษัทย่อยได้ทำสัญญาเช่าที่ดิน
อาคาร และรถยนต์ โดยสัญญาเช่ามีอายุตั้งแต่ 6 เดือนขึ้นไป
ทั้งนี้ธนาคารและบริษัทย่อยจะต้องจ่ายค่าเช่าในอนาคตตามที่ระบุในสัญญาเช่าโดยสามารถสรุปได้ดังต่อไปนี้

  ---------------------------------- --------- --------- --------- ---------
                                                                   

  ---------------------------------- --------- --------- --------- ---------

+--------------------------+----------+----------+----------+---------+
|   จ่ายภายใน               | งบก      |          | งบก      |         |
|                          | ารเงินรวม |          | ารเงินเฉพ |         |
|                          |          |          | าะธนาคาร |         |
+--------------------------+----------+----------+----------+---------+
|                          | 2554     | 2553     | 2554     | 2553    |
+--------------------------+----------+----------+----------+---------+
|                          | ล้านบาท   | ล้านบาท   | ล้านบาท   | ล้านบาท  |
+--------------------------+----------+----------+----------+---------+
|                          |          |          |          |         |
+--------------------------+----------+----------+----------+---------+
|   1 - 3 ปี                | 407      | 311      | 312      | 269     |
+--------------------------+----------+----------+----------+---------+
|   4 - 5 ปี                | 18       | 18       | 16       | 17      |
+--------------------------+----------+----------+----------+---------+
|   6 - 10 ปี               | 6        | 14       | 6        | 14      |
+--------------------------+----------+----------+----------+---------+
|   11 - 30 ปี              | 7        | 10       | 7        | 10      |
+--------------------------+----------+----------+----------+---------+
|   รวม                    | 438      | 353      | 341      | 310     |
+--------------------------+----------+----------+----------+---------+

  (3) ภาระผูกพันอื่น

ณ วันที่ 31 ธันวาคม พ.ศ. 2554 ธนาคารมีภาระผูกพัน
เนื่องจากธนาคารได้เข้าทำสัญญาจ้างที่ปรึกษาเพื่อการพัฒนาระบบคอมพิวเตอร์และสัญญาติดตั้งและพัฒนาระบบคอมพิวเตอร์กับบริษัทหลายแห่ง
ณ วันที่ 31 ธันวาคม พ.ศ. 2554
คงเหลือมูลค่าที่ทางธนาคารจะต้องจ่ายภายใต้สัญญาดังกล่าวอีกจำนวนเงินประมาณ 15 ล้านบาท
และ 0.01 ล้านเหรียญสหรัฐฯ (31 ธันวาคม พ.ศ. 2553 : 170 ล้านบาท และ 0.09
ล้านเหรียญสหรัฐฯ)

นโยบายการลงทุนในบริษัทย่อยและบริษัทร่วมและนโยบายการบริหารงาน

 บริษัทย่อย หมายถึง บริษัทที่ธนาคารมีอำนาจในการกำหนดนโยบายทางการเงินและการดำเนินงานของบริษัท เพื่อให้ได้มาซึ่งประโยชน์จากการดำเนินการต่างๆ ของบริษัทนั้น โดยธนาคารลงทุนในบริษัทดังกล่าวไม่น้อยกว่าร้อยละ 50 ของทุนที่ออกและเรียกชำระแล้วของบริษัทนั้น

บริษัทร่วม หมายถึง
บริษัทที่ธนาคารมีอำนาจในการมีส่วนร่วมในการตัดสินใจเกี่ยวกับนโยบายทางการเงินและการดำเนินงาน
โดยธนาคารลงทุนในบริษัทดังกล่าวไม่น้อยกว่าร้อยละ 20
ของทุนที่ออกและเรียกชำระแล้วของบริษัทนั้น

บริษัทในกลุ่มธุรกิจทางการเงิน หมายถึง
บริษัทที่ประกอบธุรกิจทางการเงินและ/หรือธุรกิจสนับสนุนตามที่ธนาคารแห่งประเทศไทยกำหนด
และธนาคารมีอำนาจในการควบคุมกิจการ
โดยได้รับอนุญาตจัดตั้งกลุ่มธุรกิจทางการเงินจากธนาคารแห่งประเทศไทย

ธนาคารยึดหลักนโยบายเกี่ยวกับการลงทุนในบริษัทย่อยและบริษัทร่วมตามหลักเกณฑ์การกำกับแบบรวมกลุ่ม
ตามประกาศของธนาคารแห่งประเทศไทย กล่าวคือ ธนาคารจะไม่ลงทุนในบริษัทใดเกินร้อยละ 10
ของหุ้นที่จำหน่ายได้แล้วทั้งหมดของบริษัทนั้น
ยกเว้นได้รับอนุญาตจากธนาคารแห่งประเทศไทยในกรณีดังต่อไปนี้

1.  การลงทุนในบริษัทในกลุ่มธุรกิจทางการเงิน
    ซึ่งธนาคารมีอำนาจในการควบคุมกิจการและได้รับอนุญาตจัดตั้งกลุ่มธุรกิจทางการเงินจากธนาคารแห่งประเทศไทย
    ซึ่งแบ่งเป็นบริษัทที่ประกอบธุรกิจทางการเงิน และบริษัทที่ประกอบธุรกิจสนับสนุน
    โดยจะเป็นบริษัทซึ่งจะช่วยส่งเสริมและสนับสนุนการให้บริการกับธนาคารและบริษัทในกลุ่มธุรกิจทางการเงินของธนาคารเป็นหลัก

ทั้งนี้ ธนาคารได้รับอนุญาตจัดตั้งกลุ่มธุรกิจทางการเงินจากธนาคารแห่งประเทศไทยเมื่อวันที่ 10
มีนาคม 2552 โดย ณ วันที่ 31 ธันวาคม 2554 กลุ่มธุรกิจทางการเงินของธนาคาร
ประกอบด้วยบริษัทดังต่อไปนี้

1.  บริษัทที่ประกอบธุรกิจทางการเงิน ได้แก่

  (1) ธนาคารซีไอเอ็มบี ไทย จำกัด (มหาชน)

  (2) บริษัท เซ็นเตอร์ ออโต้ ลีส จำกัด

  (3) บริษัท เวิลด์ลีส จำกัด

  (4) บริษัทหลักทรัพย์ ซีไอเอ็มบี (ประเทศไทย) จำกัด

  1.2 บริษัทที่ประกอบธุรกิจสนับสนุน ได้แก่

  (1) บริษัท ซีที คอล จำกัด

2.  การลงทุนในบริษัทนอกกลุ่มธุรกิจทางการเงิน
    ธนาคารจะลงทุนในบริษัทนอกกลุ่มธุรกิจทางการเงินเกินร้อยละ 10
    ของหุ้นที่จำหน่ายได้แล้วทั้งหมดของบริษัทนั้นได้เฉพาะในบริษัทดังต่อไปนี้

    1.  บริษัทที่ประกอบธุรกิจทางการเงินที่ธนาคารไม่มีอำนาจควบคุมกิจการ ทั้งนี้
        เฉพาะในกรณีที่ได้รับอนุญาตให้ถือหุ้นอยู่ก่อนแล้ว

    2.  บริษัทที่ประกอบธุรกิจสนับสนุนเพื่อประโยชน์ในการดำเนินงานของธนาคารและระบบสถาบันการเงินโดยรวม
        เช่น บริษัทข้อมูลเครดิตแห่งชาติ บริษัทเนชั่นแนลไอทีเอ็มเอ็กซ์ บริษัท S.W.I.F.T
        และบริษัทไทยเรทติ้งแอนอินฟอร์เมชั่น เซอร์วิส เป็นต้น

    3.  บริษัทที่ได้มาจากการปรับปรุงโครงสร้างหนี้ การชำระหนี้ การบังคับชำระหนี้
        หรือการประกันการให้สินเชื่อ ที่ได้รับอนุญาตจากธนาคารแห่งประเทศไทย

    4.  บริษัทซึ่งเดิมได้รับอนุญาตจาก ธปท.ไว้แล้วและอยู่ระหว่างการชำระบัญชี

    5.  บริษัทที่ประกอบธุรกิจทางการเงินหรือธุรกิจสนับสนุนที่ธนาคารไม่มีอำนาจควบคุมกิจการ
        หรือบริษัทที่ประกอบธุรกิจอื่น
        ทั้งนี้เฉพาะในกรณีที่เป็นการลงทุนผ่านบริษัทที่ประกอบธุรกิจทางการเงินที่มีหน่วยงานกำกับดูแลเป็นการเฉพาะ
        (regulated entity)
        ที่ธนาคารแห่งประเทศไทยจะอนุญาตและเป็นไปตามหลักเกณฑ์ที่หน่วยงานกำกับดูแลดังกล่าวอนุญาตให้สามารถลงทุนได้

สำหรับนโยบายการบริหารงานในภาพรวมนั้น
ธนาคารยังคงยึดนโยบายเดิมคือการกำหนดนโยบายและควบคุมการบริหารของแต่ละบริษัท
โดยการมอบหมายให้เจ้าหน้าที่ระดับบริหารของธนาคารเข้าไปเป็นกรรมการในบริษัทย่อยและบริษัทร่วม
และให้มีการรายงานความคืบหน้าและผลการดำเนินงานของบริษัทย่อยและบริษัทร่วมในการประชุมคณะกรรมการจัดการของธนาคารเป็นประจำทุกเดือน
นอกจากนี้ คณะกรรมการธนาคารได้จัดให้มีคณะกรรมการบริหารความเสี่ยง เพื่อทำหน้าที่ ควบคุม
ติดตาม ตรวจสอบและดูแลให้บริษัทในกลุ่มธุรกิจทางการเงิน
ดำเนินการตามนโยบายการบริหารความเสี่ยงที่ได้กำหนดไว้
และปฏิบัติตามหลักเกณฑ์ที่ธนาคารแห่งประเทศไทยกำหนด นอกจากนี้
คณะกรรมการธนาคารยังได้สนับสนุนให้คณะกรรมการตรวจสอบของธนาคารทำหน้าที่ตรวจสอบบริษัทในเครือทั้งหมดด้วย
เพื่อให้ธนาคารสามารถกำกับดูแล
และติดตามการปฏิบัติตามแนวนโยบายของกลุ่มธุรกิจทางการเงินได้
รวมทั้งสอบทานรายงานทางการเงินของกลุ่มธุรกิจทางการเงินให้ถูกต้องและเพียงพอ